stališčem Sveta glede sprejetja predloga Uredbe Evropskega parlamenta in Sveta o vzpostavitvi programa izmenjave, pomoči in usposabljanja za zaščito eura pred ponarejanjem za obdobje 2021–2027 (program „Pericles IV“)

2018/0194 (COD)

SPOROČILO KOMISIJE

EVROPSKEMU PARLAMENTU



v skladu s členom 294(6) Pogodbe o delovanju Evropske unije



v zvezi s

stališčem Sveta glede sprejetja predloga Uredbe Evropskega parlamenta in Sveta o vzpostavitvi programa izmenjave, pomoči in usposabljanja za zaščito eura pred ponarejanjem za obdobje 2021–2027 (program „Pericles IV“)





1.Ozadje

Datum predložitve predloga Evropskemu parlamentu in Svetu

(COM(2018) 0369 / 2018/0194 (COD): 31. maj 2018 Datum mnenj Evropskega ekonomsko-socialnega odbora: 19. september 2018 Datum stališča Evropske centralne banke: 16. avgust 2018 Datum stališča Evropskega parlamenta v prvi obravnavi: 13. februar 2019 Datum sprejetja stališča Sveta: 13. april 2020

2.Cilj predloga Komisije

Euro je kot enotna valuta Unije temeljnega pomena za Evropo, katere integriteto je treba varovati v vseh njenih razsežnostih. Ponarejanje eura je resnična težava za Unijo in njene institucije. Grožnje so še vedno precejšnje, kar dokazujeta vse večja razpoložljivost visokokakovostnih ponarejenih eurov in varnostnih značilnosti (npr. hologrami) na internetu oziroma temnem omrežju ter obstoj žarišč ponarejanja, npr. v Kolumbiji, Peruju in na Kitajskem. Ponaredki povzročajo škodo državljanom in podjetjem, ki ne prejmejo odškodnine zanje, tudi če so jih prejeli v dobri veri. Na splošno ponarejanje eura vpliva na status eurobankovcev in eurokovancev kot zakonitega plačilnega sredstva ter zaupanje državljanov in podjetij v pristne eurobankovce in eurokovance. Splošni cilj programa je preprečevanje ponarejanja in povezanih goljufij in boj proti njim ter s tem povečanje konkurenčnosti gospodarstva Unije in zagotavljanje vzdržnosti javnih financ.

Posebni cilj programa je zaščititi eurobankovce in eurokovance pred ponarejanjem in povezanimi goljufijami s podporo in dopolnjevanjem ukrepov, ki jih sprejmejo države članice, ter zagotavljanjem pomoči pristojnim nacionalnim organom in organom Unije pri njihovih prizadevanjih, da razvijejo tesno in redno sodelovanje ter izmenjavo najboljših praks med seboj ter s Komisijo, tudi z vključitvijo tretjih držav in mednarodnih organizacij, če je primerno. Pravna podlaga tega predloga Komisije je člen 133 Pogodbe o delovanju Evropske unije (PDEU).

3.Pripombe k stališču Sveta

Stališče Sveta, kot je bilo sprejeto na prvi obravnavi, v celoti odraža dogovor, dosežen 29. januarja 2021 v trialogu med Evropskim parlamentom, Svetom in Komisijo. Glavne točke tega dogovora so:

–splošni cilj Programa, kot je določen v členu 2, bo naslednji: preprečevati ponarejanje in z njim povezane goljufije ter se boriti proti njim, ohraniti integriteto eurobankovcev in eurokovancev ter tako okrepiti zaupanje državljanov in podjetij v pristnost teh bankovcev in kovancev ter s tem okrepiti zaupanje v gospodarstvo Unije, hkrati pa zagotoviti vzdržnost javnih financ;

–finančna sredstva za izvajanje programa bodo v skladu s členom 3 znašala 6 193 284 EUR;

–Komisija pri pripravi delovnih programov v skladu s členom 10 upošteva obstoječe in načrtovane dejavnosti ECB in Europola za preprečevanje ponarejanja eura in goljufij;

–do finančne podpore je upravičena tudi izmenjava informacij, usmerjenih v najboljše prakse pri preprečevanju ponarejanja in goljufij v zvezi z eurom;

–Evropska centralna banka se doda na seznam institucij, ki jim je treba letno predložiti rezultate programa;

–beseda neodvisen, kot je uporabljena v sedanji uredbi o programu Pericles 2020, je vključena v člen 13, ki določa izvedbo neodvisne vmesne ocene;

–sozakonodajalca sta se v prilogi dogovorila o naslednjih kazalnikih uspešnosti za oceno programa:

·(a) število odkritih ponarejenih eurov;

·(b) število uničenih nezakonitih tiskarn;